## Uredba o izmjenama i dopunama Uredbe o unutarnjem ustrojstvu Državne geodetske uprave

### NN 22/2014 (19.2.2014.), Uredba o izmjenama i dopunama Uredbe o unutarnjem ustrojstvu Državne geodetske uprave

VLADA REPUBLIKE HRVATSKE

407

Na temelju članka 63. stavka 2. Zakona o sustavu državne uprave (»Narodne novine«, br. 150/2011 i 12/2013), Vlada Republike Hrvatske je na sjednici održanoj 13. veljače 2014. godine donijela

UREDBU

O IZMJENAMA I DOPUNAMA UREDBE O UNUTARNJEM USTROJSTVU DRŽAVNE GEODETSKE UPRAVE

Članak 1.

U Uredbi o unutarnjem ustrojstvu Državne geodetske uprave (»Narodne novine«, broj 39/2012), u članku 4. točka 4. mijenja se i glasi:

»4. Sektor za infrastrukturu prostornih podataka«.

Članak 2.

Članak 6. mijenja se i glasi:

»Kabinet ravnatelja obavlja stručne i administrativne poslove za ravnatelja i njegovog zamjenika, protokolarne poslove, poslove praćenja rada i komuniciranja s tijelima državne vlasti, poslove pripreme i obrade materijala i njihove pravodobne dostave Vladi Republike Hrvatske i Hrvatskome saboru, poslove pribavljanja dokumentacije i materijala od svih unutarnjih ustrojstvenih jedinica Uprave za potrebe ravnatelja i njegovog zamjenika, zaprima predstavke i pritužbe građana i brine o daljnjem postupanju s njima, poslove u vezi odnosa sa sredstvima javnog priopćavanja, poslove koji se odnose na jačanje vertikalne i horizontalne koordinacije unutar Uprave, poslove vezane za analizu, razvoj i unaprjeđenje informacijsko komunikacijskog sustava Uprave, upravljanje Geoportalom Uprave, poslove u vezi međunarodne suradnje i sudjelovanja u međunarodnim projektima, poslove pripreme, implementacije i praćenja provedbe nacionalnih i regionalnih projekata financiranih iz sredstava Europske unije, te druge poslove za službene potrebe ravnatelja i njegovog zamjenika.«.

Članak 3.

U članku 7. stavku 1. iza riječi: »uz djelokrug rada Sektora,« dodaju se riječi: »priprema odgovore na predstavke i pritužbe građana,«.

Članak 4.

U članku 16. stavku 1. iza riječi: »u lokalnoj samoupravi« dodaje se zarez i riječi: »priprema odgovore na predstavke i pritužbe građana«.

Članak 5.

Članak 26. mijenja se i glasi:

»Služba za upravna postupanja, nadzor i geodetsku inspekciju prati, analizira i nadzire stanje na području katastra zemljišta, katastra nekretnina, obavljanja geodetske djelatnosti i provođenju geodetskih poslova u lokalnoj samoupravi, predlaže mjere za unaprjeđenje katastra a naročito mjere koje proizlaze iz potreba uočenih u drugostupanjskim postupanjima i provedenim nadzorima, rješava u drugom stupnju povodom žalbi na prvostupanjska rješenja u održavanju katastra zemljišta i katastra nekretnina, žalbi na rješenja izjavljena u postupku izlaganja na javni uvid katastarskih podataka prikupljenih u postupcima katastarskih izmjera i tehničkih reambulacija, te žalbi na rješenja o određivanju kućnih brojeva, rješava po izvanrednim pravnim lijekovima iz svoje nadležnosti, izrađuje i provodi godišnji plan provođenja upravnog i stručnog nadzora, vodi evidenciju obavljenih upravnih i stručnih nadzora, obavlja inspekcijske i druge stručne poslove koji se odnose na nadzor nad zakonitošću, načinom rada te uvjetima koje moraju ispunjavati fizičke i pravne osobe koje obavljaju geodetsku djelatnost, kao i nadzor nad obavljanjem geodetskih poslova u lokalnoj samoupravi, izrađuje i provodi godišnji plan provođenja inspekcijskog nadzora, izrađuje izvješća o obavljenim nadzorima i poduzetim mjerama, vodi očevidnik o radu geodetske inspekcije, izrađuje upute za rad geodetskih inspektora, surađuje s inspekcijskim službama u drugim tijelima državne uprave, priprema prijedloge za oduzimanje suglasnosti ovlaštenim osobama koje ne ispunjavaju propisane uvjete, priprema stručne podloge i rješenja za izradbu zakonskih i drugih propisa iz područja katastra, obavljanja geodetske djelatnosti te obavljanja geodetskih poslova u lokalnoj samoupravi, sudjeluje u izradbi tih propisa, priprema prijedloge za stručna tumačenja, mišljenja i upute vezane uz primjenu tih propisa te izrađuje godišnji plan rada Službe i izvješće o njezinom radu.

U Službi za upravna postupanja, nadzor i geodetsku inspekciju, ustrojavaju se:

3.4.1. Odjel za postupanja u drugom stupnju

3.4.2. Odjel geodetske inspekcije

3.4.3. Odjel za upravni i stručni nadzor.«.

Članak 6.

Naslov iznad članka 27. i članak 27. mijenjaju se i glase:

»3.4.1. Odjel za postupanja u drugom stupnju

Članak 27.

Odjel za postupanja u drugom stupnju prati, analizira i nadzire stanje na području katastra zemljišta i katastra nekretnina, predlaže mjere za unaprjeđenje katastra a naročito mjere koje proizlaze iz potreba uočenih u drugostupanjskim postupanjima, rješava u drugom stupnju povodom žalbi na prvostupanjska rješenja u održavanju katastra zemljišta i katastra nekretnina, žalbi na rješenja izjavljena u postupku izlaganja na javni uvid katastarskih podataka prikupljenih u postupcima katastarskih izmjera i tehničkih reambulacija, te žalbi na rješenja o određivanju kućnih brojeva, rješava po izvanrednim pravnim lijekovima iz svoje nadležnosti, priprema stručne podloge i rješenja za izradbu zakonskih i drugih propisa iz područja katastra, sudjeluje u izradbi tih propisa, priprema podloge za stručna tumačenja, mišljenja i upute vezane uz primjenu tih propisa te izrađuje godišnji plan rada Odjela i izvješće o njegovom radu.«.

Članak 7.

Iza članka 28. dodaje se naslov i članak 28.a koji glase:

»3.4.3. Odjel za upravni i stručni nadzor

Članak 28.a

Odjel za upravni i stručni nadzor prati, analizira i nadzire stanje na području katastra zemljišta i katastra nekretnina, predlaže mjere za unaprjeđenje katastra a naročito mjere koje proizlaze iz potreba uočenih u provedenim upravnim i stručnim nadzorima, izrađuje i provodi godišnji plan provođenja upravnog i stručnog nadzora nad radom područnih ureda za katastar, vodi evidenciju obavljenih upravnih i stručnih nadzora, priprema stručne podloge i rješenja za izradbu zakonskih i drugih propisa iz područja katastra, sudjeluje u izradbi tih propisa, priprema podloge za stručna tumačenja, mišljenja i upute vezane uz primjenu tih propisa te izrađuje godišnji plan rada Odjela i izvješće o njegovom radu.«.

Članak 8.

Naslov iznad članka 29. i članak 29. mijenjaju se i glase:

»4. SEKTOR ZA INFRASTRUKTURU PROSTORNIH PODATAKA

Članak 29.

Sektor za infrastrukturu prostornih podataka koordinira upravne, stručne, razvojne poslove Nacionalne infrastrukture prostornih podataka (u daljnjem tekstu: NIPP), poslove implementacije Infrastructure for Spatial Information in the Europe (INSPIRE) direktive, poslove distribucije prostornih podataka i standardiziranih službenih proizvoda Uprave te njihovo arhiviranje. Sektor koordinira rad tijela NIPP-a, koordinira provedbu njihovih odluka, obavlja koordinacijske poslove INSPIRE Nacionalne kontakt točke i tajništva NIPP-a, prati implementaciju INSPIRE direktive u Europskoj uniji i obaveza koje iz nje proizlaze na nacionalnoj razini, izrađuje nacionalna izvješća i izvješća za Europsku komisiju o razvoju NIPP-a, koordinira aktivnosti institucija glede njene implementacije u Republici Hrvatskoj, podupire pripremu podzakonskih akata za njenu implementaciju u nacionalno zakonodavstvo, razvija i koordinira politiku pristupa, razmjene i korištenja prostornih podataka u okviru NIPP-a, prati razvoj infrastrukture prostornih podataka u drugim tijelima, institucijama i gospodarskim subjektima u Republici Hrvatskoj, prati razvoj u području informacija javnog sektora, obavlja koordinacijske poslove pripreme i provođenja programa informiranja i edukacije o NIPP-u, radi na upravnom povezivanju geoportala NIPP-a i europskog INSPIRE geoportala, radi na koordinaciji priprema usluga na nacionalnoj razini, distribuira službene podatke i proizvode Uprave, zaprima i obrađuje zahtjeve/narudžbe korisnika za izdavanjem prostornih podataka i proizvoda korisnicima izvan Uprave, vodi evidenciju raspoloživih prostornih podataka i proizvoda, vodi arhivu Uprave i konverziju podataka, upravlja organizacijskim sustavima za arhivu i konverziju podataka, proučava, prati i nadzire primjenu domaćih i međunarodnih normi u području interoperabilnih procesa prostornih podataka, vodi evidenciju i standardizaciju geografskih imena, ustrojava i vodi knjižnicu Uprave, vodi razvojno-istraživačke projekte i obavlja aktivnosti međunarodne suradnje vezane uz djelokrug rada Sektora, izrađuje godišnje i višegodišnje programe iz svoga djelokruga u koordinaciji s ostalim sektorima, izrađuje godišnji plan rada i godišnje izvješće Sektora i priprema odgovore na predstavke i pritužbe građana.

U Sektoru za infrastrukturu prostornih podataka, ustrojavaju se:

4.1. Služba za Nacionalnu infrastrukturu prostornih podataka (NIPP)

4.2. Služba prostornih podataka, servisa i arhiva.«.

Članak 9.

Članak 30. mijenja se i glasi:

»Služba za Nacionalnu infrastrukturu prostornih podataka (NIPP) obavlja upravne, stručne, razvojne i koordinacijske poslove NIPP-a, poslove implementacije INSPIRE direktive. Služba koordinira rad tijela NIPP-a, prvenstveno Vijeća, Odbora i radnih skupina NIPP-a, koordinira provedbu njihovih odluka, obavlja poslove tajništva NIPP-a, surađuje s tijelima Europske komisije u vezi s provedbom INSPIRE direktive, izrađuje nacionalno izvješće i izvješće o razvoju NIPP-a za Europsku komisiju, priprema prijedloge strategije i operativne programe NIPP-a, radi na upravnom povezivanju geoportala NIPP-a i europskog INSPIRE geoportala, radi na upravnoj pripremi usluga na nacionalnoj razini, obavlja poslove INSPIRE Nacionalne kontaktne točke, koordinira aktivnosti na nacionalnoj razini s obzirom na sadržaj i dinamiku zahtjeva implementacije INSPIRE direktive u Europskoj uniji, prati i primjenjuje regulativu Europske unije u području svog djelokruga, prati razvoj područja informacija javnog sektora na europskoj i nacionalnoj razini, koordinira aktivnosti hrvatskih institucija s obzirom na implementaciju INSPIRE direktive u Republici Hrvatskoj, podupire pripremu podzakonskih akata za njenu implementaciju u nacionalno zakonodavstvo, razvija i koordinira politiku pristupa, razmjene i korištenja prostornih podataka u okviru NIPP-a, prati razvoj infrastrukture prostornih podataka u drugim tijelima, institucijama i gospodarskim subjektima u Republici Hrvatskoj, priprema i provodi programe informiranja i edukacije o NIPP-u, razvija, upravlja povjeravanjem poslova vanjskim suradnicima te prati i podupire njihov rad, prati, uvodi i nadzire primjenu normi na nacionalnoj i međunarodnoj razini u području svog djelokruga, a naročito normi, specifikacija i provedbenih pravila Hrvatskog zavoda za norme, International Organization for Standardization (ISO), European Committee for Standardization (CEN), Op[en Geospatial Consortium](http://www.opengeospatial.org/) [(OGC)](http://www.opengeospatial.org/) [i](http://www.opengeospatial.org/) Infrastructure for Spatial Information in the Europe (INSPIRE). Služba vodi razvojno-istraživačke projekte, obavlja aktivnosti međunarodne suradnje vezane uz djelokrug rada Službe, izrađuje izvješća i programe rada iz područja svog djelokruga.

U Službi za Nacionalnu infrastrukturu prostornih podataka (NIPP), ustrojavaju se:

4.1.1. Odjel za koordinaciju Nacionalne infrastrukture prostornih podataka (NIPP)

4.1.2. Odjel za implementaciju INSPIRE direktive.«.

Članak 10.

Članak 31. mijenja se i glasi:

»Odjel za koordinaciju Nacionalne infrastrukture prostornih podataka (NIPP) obavlja upravne, stručne, razvojne i koordinacijske poslove NIPP-a. Odjel koordinira rad Vijeća, Odbora i radnih skupina NIPP-a, vodi Registar subjekata NIPP-a, vodi Registar prostornih podataka NIPP-a, radi na prikupljanju metapodataka NIPP-a, daje smjernice za izradu njihovog plana rada, daje organizacijsku i logističku podršku njihovom radu, radi na koordiniranju provedbi njihovih odluka, koordinira politiku upravljanja pravima pristupa, razmjene i korištenja prostornih podataka u okviru NIPP-a, radi na upravljanju i razvoju geoportala NIPP-a i usluga NIPP-a, radi na homogenizaciji prostornih podataka, radi na razvijanju interoperabilnosti prostornih podataka, radi sa subjektima NIPP-a, radi na međusektorskoj razmjeni prostornih podataka NIPP-a, potiče i koordinira aktivnosti hrvatskih institucija u uspostavi usluga u skladu sa zahtjevima NIPP-a i povezivanja u sustav NIPP-a, prati razvoj infrastrukture prostornih podataka u drugim tijelima, institucijama i gospodarskim subjektima u Republici Hrvatskoj, priprema i provodi programe informiranja i edukacije o NIPP-u, izrađuje godišnji plan rada i izvješće o radu.«.

Članak 11.

Naslov iznad članka 32. i članak 32. mijenjaju se i glase:

»4.1.2. Odjel za implementaciju INSPIRE direktive

Članak 32.

Odjel za implementaciju INSPIRE direktive obavlja upravne, stručne, razvojne i koordinacijske poslove implementacije INSPIRE direktive. Prati INSPIRE zahtjeve na europskoj razini, radi na povezivanju NIPP-a i europskog INSPIRE sustava, radi na upravnom dijelu implementacije INSPIRE usluga pronalaženja, pregleda, transformacije, preuzimanja, povezivanja i drugih usluga, prati donošenje INSPIRE dokumenata i predlaže njihovu implementaciju u NIPP, potiče i koordinira aktivnosti hrvatskih institucija u svezi implementacije INSPIRE direktive u Republici Hrvatskoj, izrađuje nacionalno izvješće i obavlja i druge poslove INSPIRE Nacionalne kontaktne točke, aktivno prati zahtjeve Europske unije s obzirom na sadržaj i dinamiku implementacije INSPIRE direktive na nacionalnoj razini i koordinira njihovo rješavanje i implementaciju, prati i primjenjuje propise, direktive, strategije i programe razvoja te ostalu regulativu Europske unije u području svog djelokruga, prati razvoj područja informacija javnog sektora na europskoj i nacionalnoj razini, podupire i koordinira pripremu podzakonskih akata prilikom njene implementacije u nacionalno zakonodavstvo, prati, uvodi i nadzire primjenu normi na nacionalnoj i međunarodnoj razini u području svog djelokruga, priprema i provodi programe informiranja i edukacije iz svog djelokruga rada, izrađuje godišnji plan rada i izvješće o radu.«.

Članak 12.

U članku 33. stavak 1. mijenja se i glasi:

»Služba prostornih podataka, servisa i arhiva obavlja poslove izdavanja prostornih podataka i službenih proizvoda Uprave, obavlja poslove njihovog arhiviranja te vodi knjižnicu Uprave. Služba izdaje službene proizvode Uprave, vodi njihovu evidenciju, vodi brigu o podacima i proizvodima, prevodi podatke s analognih nosioca u digitalni oblik, provodi konverziju između digitalnih formata podataka, izdaje prostorne podatke i proizvode korisnicima izvan Uprave, priprema podatke i proizvode u traženom prostornom obuhvatu i formatu, izrađuje financijske dokumente vezane za izdavanje podataka i proizvoda Uprave, prati i uvodi domaće i međunarodne norme vezane uz svoj djelokrug, uspostavlja i vodi sustav arhive Uprave, stavlja na raspolaganje podatke iz arhiva i tehničke dokumentacije u skladu s važećim propisima, proučava, prati i primjenjuje znanja, metode i zakonodavnu regulativu iz područja rukovanja i upravljanja arhivskom građom te surađuje s nadležnim institucijama, obavlja poslove konverzije podataka, digitalizacije arhivske kartografske, katastarske i topografske građe i ostalih grafičkih prikaza iz svojeg djelokruga, upravlja organizacijsko-tehnološkim sustavima za konverziju podataka, uspostavlja i vodi knjižnicu Uprave, vodi razvojno-istraživačke projekte, obavlja aktivnosti međunarodne suradnje vezane uz djelokrug rada Službe, izrađuje izvješća i programe rada iz područja svog djelokruga.«.

Članak 13.

Članak 34. mijenja se i glasi:

»Odjel prostornih podataka i servisa obavlja poslove izdavanja prostornih podataka i službenih proizvoda Uprave. Odjel prikuplja podatke i proizvode Uprave u digitalnom i analognom obliku, vodi njihovu evidenciju i vodi brigu o njima, prevodi podatke u digitalni oblik, provodi konverziju između digitalnih formata podataka, zaprima i obrađuje zahtjeve/narudžbe korisnika za izdavanjem prostornih podataka i proizvoda korisnicima izvan Uprave, izrađuje financijske dokumente te vodi i obrađuje financijske pokazatelje obavljene naplate, prati financijske i naturalne pokazatelje vrsta i količina izdanih podataka te broja i kategorija korisnika podataka, vodi baze podataka za potrebe svog djelokruga, preuzima službene podatke Uprave, prati i uvodi domaće i međunarodne norme vezane uz svoj djelokrug, izrađuje godišnji plan rada i izvješće o radu.«.

Članak 14.

U članku 35. riječi: »servisa i gotovih proizvoda Uprave« zamjenjuju se rječima: »i službenih proizvoda Uprave«.

Članak 15.

U članku 36. iza riječi: »pristup informacijama« dodaje se zarez i riječi: »priprema odgovore na predstavke i pritužbe građana«.

Članak 16.

Članak 40. mijenja se i glasi:

»Služba za nabavu i opće poslove obavlja poslove vezane za pripremu i provođenje postupaka javne nabave i sklapanje ugovora o javnoj nabavi radi nabave robe, radova ili usluga, a koji nisu u nadležnosti Državnog ureda za središnju javnu nabavu; obavlja stručne i administrativne poslove potrebne za provedbu Zakona o javnoj nabavi, izrađuje godišnji plan nabave i prati realizaciju plana nabave, sastavlja odluke, ugovore i svu potrebnu dokumentaciju za pripremu i provedbu postupaka javne nabave, razmjenjuje informacije s gospodarskim subjektima, postupa po uputama Državnog ureda za središnju javnu nabavu za predmete nabave koji su u njihovoj nadležnosti, organizira čuvanje dokumentacije postupaka javne nabave, izrađuje godišnja i druga izvješća o provedenim nabavama; obavlja poslove koji se odnose na prijam, otpremu i evidentiranje pismena, vodi pismohranu, ulaže gotove predmete u arhivu, sređuje i čuva arhivu, obavlja poslove temeljem propisa o zaštiti arhivskog i registraturnog gradiva, vodi evidenciju o postojećim poslovnim prostorima i brine o tekućem i investicijskom održavanju poslovnih prostora, poslove vezane uz ostvarenje prava na pristup informacijama, izrađuje potrebnu dokumentaciju radi provedbe propisa zaštite na radu, zaštite od požara i druge poslove iz svoje nadležnosti.

U Službi za nabavu i opće poslove, ustrojavaju se:

5.2.1. Odjel za nabavu

5.2.2. Odjel za opće poslove i pisarnicu.«.

Članak 17.

Iza članka 40. dodaju se naslovi i članci 40.a i 40.b koji glase:

»5.2.1. Odjel za nabavu

Članak 40.a

Odjel za nabavu obavlja administrativne i stručne poslove vezane za pripremu postupaka javne nabave, izrađuje plan nabave i prati izvršenje plana nabave, u suradnji sa drugim ustrojstvenim jedinicama sudjeluje u izradi dokumentacije za nadmetanje u postupcima javne nabave, provodi postupak pregleda, ocjene i analize ponuda, provjerava računsku točnost ponuda, donosi odluke o odabiru najpovoljnijeg ponuditelja i ostale odluke ovisno o vrsti postupka, provodi objave i pozive za dostavu ponuda u Elektroničkom oglasniku javne nabave, sastavlja ugovore, vodi registar ugovora o javnoj nabavi i okvirnih sporazuma s redovnim ažuriranjem podataka, izrađuje izvješća o postupcima javne nabave i sklopljenim ugovorima i okvirnim sporazuma, priprema ugovaranje promjena po sklopljenim ugovorima ili raskide ugovora, sastavlja očitovanja po žalbama i dostavlja dokumentaciju nadležnom tijelu za postupanje po žalbama te obavlja i druge poslove iz svoje nadležnosti.

5.2.2. Odjel za opće poslove i pisarnicu

Članak 40.b

Odjel za opće poslove i pisarnicu obavlja poslove vezane uz tekuće i investicijsko održavanje poslovnih prostora, vodi evidenciju o održavanju i ulaganju u poslovne prostore, analizira stanja uređenosti poslovnih prostora i sudjeluje u utvrđivanju prioriteta u investicijskim ulaganjima, sudjeluje u pripremi i izradi Sporazuma o korištenju poslovnih prostora, Ugovorima o zakupu poslovnih prostora i vodi evidencije o istim, prati i provodi propise iz zaštite na radu i protupožarne zaštite u svim ustrojstvenim jedinicama, zaprima i rješava zahtjeve sukladno Zakonu o pravu na pristup informacijama, izrađuje i predlaže donošenje Plana klasifikacijskih oznaka i brojčanih oznaka stvaratelja i primatelja pismena u Državnoj geodetskoj upravi te ažurira promjene u Planu; obavlja poslove pisarnice, poslove primanja i pregleda pismena i drugih dokumenata, njihovog razvrstavanja i raspoređivanja, upisivanja u odgovarajuće evidencije, organizira i obavlja internu i vanjsku dostavu, obavlja poslove dostave pismena i drugih dokumenata u rad, otpremanja, razvođenja i njihova čuvanja u pismohrani u kojoj preuzima dovršene spise i brine se za cjelovitost, izlučivanje i sređivanje cjelokupne registraturne i arhivske građe, prikuplja podatke o stanju arhivskih prostora u svim ustrojstvenim jedinicama, organizira, pružanje stručne pomoći pri izlučivanju i sređivanju registraturne građe u ustrojstvenim jedinicama Uprave sukladno Pravilniku o zaštiti arhivskog i registraturnog gradiva, daje prijedloge za poboljšanje rada u informacijskom sustavu uredskog poslovanja.«.

Članak 18.

U članku 41. iza riječi: »cjelokupnu Upravu« dodaju se riječi: »priprema odgovore na predstavke i pritužbe građana,«.

Članak 19.

U članku 44. iza riječi: »izvješće o radu« dodaju se riječi: »priprema odgovore na predstavke i pritužbe građana,«.

Članak 20.

Članak 45. mijenja se i glasi:

»Samostalna služba za informacijske i komunikacijske tehnologije obavlja stručne poslove upravljanja jedinstvenog informacijsko-komunikacijskog sustava Uprave, upravlja podatkovnim centrom Uprave, upravlja informatičkom infrastrukturom Središnjeg ureda, područnih ureda za katastar i njihovih ispostava, upravlja sustavom fiksnih i mobilnih govornih i podatkovnih telekomunikacija Uprave, omogućava korisnicima kontroliran, pouzdan i siguran pristup informacijsko komunikacijskom sustavu Uprave, predlaže i koordinira razvoj i uspostavu te održava poslovna i specijalistička programska rješenja i korisničke web servise, osigurava kontroliran, pouzdan i siguran pristup informacijsko-komunikacijskom sustavu, omogućava konsolidiranu pohranu podataka Uprave u elektroničkom obliku i skrbi za njihovu pouzdanu i sigurnu pohranu, povjerava poslove koji se odnose na informacijsko komunikacijske tehnologije vanjskim tvrtkama i suradnicima te upravlja njima i nadzire obavljanje istih, proučava, prati, uvodi i nadzire primjenu domaćih i međunarodnih normi iz domene politika informacijske sigurnosti u dijelu koji se odnosi na informacijsko-komunikacijske tehnologije, analizira i planira unaprjeđenje informatičke infrastrukture Uprave, pruža podršku za korištenje standardnih Microsoft Windows operacijskih sustava, vodi evidenciju strojne opreme i licenci programske opreme, vodi skladište informatičke i komunikacijske opreme, organizira isporuku, instalaciju i konfiguraciju strojne i programske informatičke opreme, sudjeluje u izradi godišnjeg plana rada Uprave, izrađuje godišnje planove rada Samostalne službe, priprema odgovore na predstavke i pritužbe građana.

U Samostalnoj službi za informacijske i komunikacijske tehnologije, ustrojavaju se:

8.1. Odjel upravljanja informacijsko-komunikacijskim sustavom

8.2. Odjel razvoja informacijsko-komunikacijskog sustava.«.

Članak 21.

Iza članka 45. dodaju se naslovi i članci 45.a i 45.b koji glase:

»8.1. Odjel upravljanja informacijsko-komunikacijskim sustavom

Članak 45.a

Odjel upravljanja informacijsko-komunikacijskim sustavom obavlja stručne poslove upravljanja jedinstvenog informatičko-

-komunikacijskog sustava Uprave, upravlja podatkovnim centrom Uprave, upravlja informatičko-komunikacijskom infrastrukturom Središnjeg ureda, područnih ureda za katastar i njihovih ispostava, upravlja sustavom fiksnih i mobilnih govornih i podatkovnih telekomunikacija Uprave, održava računalnu i komunikacijsku opremu u Središnjem uredu i pruža podršku održavanju računalne i komunikacijske opreme područnih ureda za katastar i njihovih ispostava upravljanjem i nadzorom rada help-deska, održava poslovna i specijalistička programska rješenja te korisničke web-servise u funkcionalnom i dostupnom stanju, pruža podršku za korištenje standardnih Microsoft Windows operacijskih sustava, vodi evidenciju strojne opreme i licenci programske opreme, vodi skladište informatičke i komunikacijske opreme, organizira isporuku, instalaciju i konfiguraciju strojne i programske informatičke opreme, omogućava korisnicima kontroliran, pouzdan i siguran pristup informacijsko-

-komunikacijskom sustavu Uprave, omogućava konsolidiranu pohranu podataka Uprave u elektroničkom obliku i skrbi za njihovu pouzdanu i sigurnu pohranu, izrađuje godišnji plan rada i izvješće o radu.

8.2. Odjel razvoja informacijsko-komunikacijskog sustava

Članak 45.b

Odjel razvoja informacijsko-komunikacijskog sustava obavlja stručne poslove tehničke, tehnološke i procesne podrške razvoju, i unaprjeđenju informacijskog sustava Uprave, analizira i planira razvoj i unaprjeđenje informatičke infrastrukture Uprave, sudjeluje u razvoju i unaprjeđenju korisničkih web-servisa, poslovnih i specijalističkih programskih rješenja, provodi instalaciju i konfiguraciju strojne i programske informatičke opreme, sudjeluje u razvoju i primjeni rješenja za kontroliran, pouzdan i siguran pristup informacijsko-komunikacijskom sustavu Uprave, sudjeluje u planiranju, nabavi te izradi detaljnih specifikacije strojne, telekomunikacijske i programske opreme za postupak nabave, proučava, prati, uvodi i nadzire primjenu domaćih i međunarodnih normi iz domene politika informacijske sigurnosti u dijelu koji se odnosi na informacijsko-komunikacijske tehnologije, izrađuje godišnji plan rada i izvješće o radu.«.

Članak 22.

U članku 46. iza riječi: »standardima unutarnje revizije« dodaju se riječi: »surađuje sa Samostalnom službom za unutarnju reviziju Ministarstva graditeljstva i prostornoga uređenja,«.

Članak 23.

Članak 56. mijenja se i glasi:

»U Područnom uredu za katastar Karlovac, ustrojavaju se sljedeće ustrojstvene jedinice:

13.1. Odjel za katastarske programe i geodetske poslove

13.2. Odjel za katastar nekretnina Karlovac

13.3. Odjel za katastar nekretnina Duga Resa

13.4. Odjel za katastar nekretnina Ogulin

13.5. Odjel za katastar nekretnina Ozalj

13.5.1. Ispostava za katastar nekretnina Slunj

13.5.2. Ispostava Vojnić.«.

Članak 24.

U članku 61. točka 18.2.2. mijenja se i glasi:

»18.2.2. Ispostava Donji Lapac«.

Članak 25.

U cijelom tekstu Uredbe o unutarnjem ustrojstvu Državne geodetske uprave (»Narodne novine«, broj 39/2012), riječ: »naputak« zamjenjuje se riječju: »uputa« u odgovarajućem broju i padežu.

Članak 26.

Okvirni broj državnih službenika i namještenika u Državnoj geodetskoj upravi prikazan u tablici koja je sastavni dio Uredbe o unutarnjem ustrojstvu Državne geodetske uprave (»Narodne novine«, broj 39/2012) zamjenjuje se Okvirnim brojem državnih službenika i namještenika potrebnih za obavljanje poslova iz djelokruga Državne geodetske uprave koji je sadržan u tablici tiskanoj u privitku ove Uredbe i čini sastavni dio Uredbe o unutarnjem ustrojstvu Državne geodetske uprave.

Članak 27.

Ravnatelj Državne geodetske uprave uz prethodnu suglasnost središnjeg tijela državne uprave nadležnog za službeničke odnose, uskladit će Pravilnik o unutarnjem redu Državne geodetske uprave s odredbama ove Uredbe, u roku 30 dana od dana njezina stupanja na snagu.

Članak 28.

Ova Uredba stupa na snagu osmoga dana od dana objave u »Narodnim novinama«.

Klasa: 022-03/14-03/14

Urbroj: 50301-05/05-14-2

Zagreb, 13. veljače 2014.

Predsjednik

Zoran Milanović, v. r.

TABLICA OKVIRNOG BROJA DRŽAVNIH SLUŽBENIKA I NAMJEŠTENIKA POTREBNIH ZA OBAVLJANJE POSLOVA IZ DJELOKRUGA DRŽAVNE GEODETSKE UPRAVE

|  |  |  |
| --- | --- | --- |
|  | Unutarnje ustrojstvene jedinice | Broj izvršitelja |
| I. | Zamjenik ravnatelja | 1 |
| 1. | Kabinet ravnatelja | 8 |
| 2. | Sektor za državnu izmjeru | 1 |
| 2.1. | Služba osnovnih geodetskih radova | 1 |
| 2.1.1. | Odjel za geodetske mreže | 5 |
| 2.1.2. | Odjel za CROPOS | 5 |
| 2.2. | Služba za topografsku izmjeru i državne karte | 1 |
| 2.2.1. | Odjel kartografije | 5 |
| 2.2.2. | Odjel fotogrametrije | 5 |
| 2.2.3. | Odjel topografskih baza podataka | 5 |
| 2.3. | Služba državne granice | 8 |
|  | Ukupno Sektor za državnu izmjeru | 36 |
| 3. | Sektor za katastarski sustav | 1 |
| 3.1. | Služba katastarskih izmjera i izradbe katastarskih operata | 1 |
| 3.1.1. | Odjel katastarskih izmjera | 6 |
| 3.1.2. | Odjel za izradbu katastarskih operata | 5 |
| 3.2. | Služba za posebne registre i registracijske projekte | 1 |
| 3.2.1. | Odjel za posebne registre | 5 |
| 3.2.2. | Odjel za posebne registracijske projekte | 5 |
| 3.3. | Služba za održavanje katastarskih operata i zajednički informacijski sustav zemljišnih knjiga i katastra (ZIS) | 1 |
| 3.3.1. | Odjel za održavanje katastarskih operata | 7 |
| 3.3.2. | Odjel za zajednički informacijski sustav zemljišnih knjiga i katastra (ZIS) | 7 |
| 3.4. | Služba za upravna postupanja, nadzor i geodetsku inspekciju | 1 |
| 3.4.1. | Odjel za postupanja u drugom stupnju | 8 |
| 3.4.2. | Odjel geodetske inspekcije | 5 |
| 3.4.3. | Odjel za upravni i stručni nadzor | 5 |
|  | Ukupno Sektor za katastarski sustav | 58 |
| 4. | Sektor za infrastrukturu prostornih podataka | 1 |
| 4.1. | Služba za Nacionalnu infrastrukturu prostornih podataka (NIPP) | 1 |
| 4.1.1. | Odjel za koordinaciju Nacionalne infrastrukture prostornih podataka (NIPP) | 5 |
| 4.1.2. | Odjel za implementaciju INSPIRE direktive | 5 |
| 4.2. | Služba prostornih podataka, servisa i arhiva | 1 |
| 4.2.1. | Odjel prostornih podataka i servisa | 5 |
| 4.2.2. | Odjel arhiva i konverzije podataka | 5 |
|  | Ukupno Sektor za infrastrukturu prostornih podataka | 23 |
| 5. | Sektor za financijske poslove, strateško planiranje, nabavu i opće poslove | 1 |
| 5.1. | Služba za financijske poslove i strateško planiranje | 1 |
| 5.1.1. | Odjel financijsko-planskih poslova i strateškog planiranja | 5 |
| 5.1.2. | Odjel računovodstvenih poslova i državne riznice | 5 |
| 5.2. | Služba za nabavu i opće poslove | 1 |
| 5.2.1. | Odjel za nabavu | 5 |
| 5.2.2. | Odjel za opće poslove i pisarnicu | 7 |
|  | Ukupno Sektor za financijske poslove, strateško planiranje, nabavu i opće poslove | 25 |
| 6. | Samostalna služba za pravne poslove i vođenje ljudskih potencijala | 1 |
| 6.1. | Odjel za pravne poslove | 6 |
| 6.2. | Odjel za vođenje ljudskih potencijala | 6 |
|  | Ukupno Samostalna služba za pravne poslove i vođenje ljudskih potencijala | 13 |
| 7. | Samostalna služba za kontrolu kvalitete i nadzor | 8 |
| 8. | Samostalna služba za informacijske i komunikacijske tehnologije | 1 |
| 8.1. | Odjel upravljanja informacijsko-komunikacijskim sustavom | 5 |
| 8.2. | Odjel razvoja informacijsko-komunikacijskog sustava | 5 |
|  | Ukupno Samostalna služba za informacijske i komunikacijske tehnologije | 11 |
| 9. | Samostalni odjel za unutarnju reviziju | 3 |
|  | Ukupno Središnji ured | 186 |
| 10. | Područni ured za katastar Zagreb | 1 |
|  | neposredno u Područnom uredu za katastar Zagreb, izvan sastava nižih ustrojstvenih jedinica Područnog ureda za katastar Zagreb | 2 |
| 10.1. | Odjel za katastarske programe i geodetske poslove | 8 |
| 10.2. | Odjel za katastar nekretnina Dugo Selo | 7 |
| 10.3. | Odjel za katastar nekretnina Sveti Ivan Zelina | 6 |
| 10.4. | Odjel za katastar nekretnina Ivanić Grad | 7 |
| 10.5. | Odjel za katastar nekretnina Jastrebarsko | 10 |
| 10.6. | Odjel za katastar nekretnina Samobor | 14 |
| 10.7. | Odjel za katastar nekretnina Velika Gorica | 14 |
| 10.8. | Odjel za katastar nekretnina Vrbovec | 10 |
| 10.9. | Odjel za katastar nekretnina Zaprešić | 11 |
|  | Ukupno Područni ured za katastar Zagreb | 90 |
| 11. | Područni ured za katastar Krapina | 1 |
| 11.1. | Odjel za katastarske programe i geodetske poslove | 5 |
| 11.2. | Odjel za katastar nekretnina Krapina | 7 |
| 11.2.1. | Ispostava za katastar nekretnina Pregrada | 5 |
| 11.3. | Odjel za katastar nekretnina Zabok | 7 |
| 11.3.1. | Ispostava za katastar nekretnina Klanjec | 4 |
| 11.4. | Odjel za katastar nekretnina Zlatar | 7 |
| 11.5. | Odjel za katastar nekretnina Donja Stubica | 8 |
|  | Ukupno Područni ured za katastar Krapina | 44 |
| 12. | Područni ured za katastar Sisak | 1 |
|  | neposredno u Područnom uredu za katastar Sisak, izvan sastava nižih ustrojstvenih jedinica Područnog ureda za katastar Sisak | 1 |
| 12.1. | Odjel za katastarske programe i geodetske poslove | 10 |
| 12.2. | Odjel za katastar nekretnina Sisak | 10 |
| 12.2.1. | Ispostava za katastar nekretnina Petrinja | 7 |
| 12.2.2. | Ispostava za katastar nekretnina Hrvatska Kostajnica | 4 |
| 12.2.3. | Ispostava Dvor | 2 |
| 12.3. | Odjel za katastar nekretnina Glina | 5 |
| 12.3.1. | Ispostava za katastar nekretnina Topusko | 4 |
| 12.4. | Odjel za katastar nekretnina Novska | 8 |
| 12.5. | Odjel za katastar nekretnina Kutina | 8 |
|  | Ukupno Područni ured za katastar Sisak | 60 |
| 13. | Područni ured za katastar Karlovac | 1 |
|  | neposredno u Područnom uredu za katastar Karlovac, izvan sastava nižih ustrojstvenih jedinica Područnog ureda za katastar Karlovac | 1 |
| 13.1. | Odjel za katastarske programe i geodetske poslove | 6 |
| 13.2. | Odjel za katastar nekretnina Karlovac | 8 |
| 13.3. | Odjel za katastar nekretnina Duga Resa | 7 |
| 13.4. | Odjel za katastar nekretnina Ogulin | 9 |
| 13.5. | Odjel za katastar nekretnina Ozalj | 5 |
| 13.5.1. | Ispostava za katastar nekretnina Slunj | 4 |
| 13.5.2. | Ispostava Vojnić | 2 |
|  | Ukupno Područni ured za katastar Karlovac | 43 |
| 14. | Područni ured za katastar Varaždin | 1 |
|  | neposredno u Područnom uredu za katastar Varaždin, izvan sastava nižih ustrojstvenih jedinica Područnog ureda za katastar Varaždin | 2 |
| 14.1. | Odjel za katastarske programe i geodetske poslove | 7 |
| 14.2. | Odjel za katastar nekretnina Varaždin | 11 |
| 14.2.1. | Ispostava za katastar nekretnina Ludbreg | 7 |
| 14.3. | Odjel za katastar nekretnina Ivanec | 11 |
| 14.4. | Odjel za katastar nekretnina Novi Marof | 10 |
|  | Ukupno Područni ured za katastar Varaždin | 49 |
| 15. | Područni ured za katastar Koprivnica | 1 |
| 15.1. | Odjel za katastarske programe i geodetske poslove | 9 |
| 15.2. | Odjel za katastar nekretnina Koprivnica | 9 |
| 15.3. | Odjel za katastar nekretnina Đurđevac | 9 |
| 15.4. | Odjel za katastar nekretnina Križevci | 9 |
|  | Ukupno Područni ured za katastar Koprivnica | 37 |
| 16. | Područni ured za katastar Bjelovar | 1 |
|  | neposredno u Područnom uredu za katastar Bjelovar, izvan sastava nižih ustrojstvenih jedinica Područnog ureda za katastar Bjelovar | 2 |
| 16.1. | Odjel za katastarske programe i geodetske poslove | 6 |
| 16.2. | Odjel za katastar nekretnina Bjelovar | 11 |
| 16.2.1. | Ispostava za katastar nekretnina Čazma | 5 |
| 16.3. | Odjel za katastar nekretnina Daruvar | 8 |
| 16.3.1. | Ispostava za katastar nekretnina Garešnica | 5 |
| 16.3.2. | Ispostava za katastar nekretnina Grubišno Polje | 5 |
|  | Ukupno Područni ured za katastar Bjelovar | 43 |
| 17. | Područni ured za katastar Rijeka | 1 |
|  | neposredno u Područnom uredu za katastar Rijeka, izvan sastava nižih ustrojstvenih jedinica Područnog ureda za katastar Rijeka | 2 |
| 17.1. | Odjel za katastarske programe i geodetske poslove | 20 |
| 17.2. | Odjel za katastar nekretnina Rijeka | 21 |
| 17.3. | Odjel za katastar nekretnina Opatija | 8 |
| 17.4. | Odjel za katastar nekretnina Crikvenica | 9 |
| 17.4.1. | Ispostava za katastar nekretnina Rab | 6 |
| 17.5. | Odjel za katastar nekretnina Delnice | 8 |
| 17.5.1. | Ispostava za katastar nekretnina Čabar | 3 |
| 17.5.2. | Ispostava za katastar nekretnina Vrbovsko | 3 |
| 17.6. | Odjel za katastar nekretnina Krk | 11 |
| 17.6.1. | Ispostava za katastar nekretnina Mali Lošinj | 4 |
| 17.6.2. | Ispostava za katastar nekretnina Cres | 3 |
|  | Ukupno Područni ured za katastar Rijeka | 99 |
| 18. | Područni ured za katastar Gospić | 1 |
| 18.1. | Odjel za katastarske programe i geodetske poslove | 5 |
| 18.2. | Odjel za katastar nekretnina Gospić | 5 |
| 18.2.1. | Ispostava za katastar nekretnina Korenica | 4 |
| 18.2.2. | Ispostava Donji Lapac | 4 |
| 18.2.3. | Ispostava za katastar nekretnina Novalja | 4 |
| 18.2.4. | Ispostava Lovinac | 1 |
| 18.3. | Odjel za katastar nekretnina Otočac | 7 |
| 18.4. | Odjel za katastar nekretnina Senj | 5 |
|  | Ukupno Područni ured za katastar Gospić | 36 |
| 19. | Područni ured za katastar Virovitica | 1 |
|  | neposredno u Područnom uredu za katastar Virovitica, izvan sastava nižih ustrojstvenih jedinica Područnog ureda za katastar Virovitica | 1 |
| 19.1. | Odjel za katastarske programe i geodetske poslove | 6 |
| 19.2. | Odjel za katastar nekretnina Virovitica | 8 |
| 19.2.1. | Ispostava Pitomača | 4 |
| 19.3. | Odjel za katastar nekretnina Slatina | 8 |
| 19.3.1. | Ispostava za katastar nekretnina Orahovica | 4 |
|  | Ukupno Područni ured za katastar Virovitica | 32 |
| 20. | Područni ured za katastar Požega | 1 |
|  | neposredno u Područnom uredu za katastar Požega, izvan sastava nižih ustrojstvenih jedinica Područnog ureda za katastar Požega | 1 |
| 20.1. | Odjel za katastarske programe i geodetske poslove | 8 |
| 20.2. | Odjel za katastar nekretnina Požega | 11 |
| 20.3. | Odjel za katastar nekretnina Pakrac | 7 |
|  | Ukupno Područni ured za katastar Požega | 28 |
| 21. | Područni ured za katastar Slavonski Brod | 1 |
|  | neposredno u Područnom uredu za katastar Slavonski Brod, izvan sastava nižih ustrojstvenih jedinica Područnog ureda za katastar Slavonski Brod | 1 |
| 21.1. | Odjel za katastarske programe i geodetske poslove | 6 |
| 21.2. | Odjel za katastar nekretnina Slavonski Brod | 12 |
| 21.3. | Odjel za katastar nekretnina Nova Gradiška | 15 |
|  | Ukupno Područni ured za katastar Slavonski Brod | 35 |
| 22. | Područni ured za katastar Zadar | 1 |
|  | neposredno u Područnom uredu za katastar Zadar, izvan sastava nižih ustrojstvenih jedinica Područnog ureda za katastar Zadar | 2 |
| 22.1. | Odjel za katastarske programe i geodetske poslove | 18 |
| 22.2. | Odjel za katastar nekretnina Zadar | 19 |
| 22.2.1. | Ispostava Gračac | 3 |
| 22.3. | Odjel za katastar nekretnina Pag | 6 |
| 22.4. | Odjel za katastar nekretnina Biograd na Moru | 8 |
| 22.5. | Odjel za katastar nekretnina Benkovac | 6 |
| 22.5.1. | Ispostava za katastar nekretnina Obrovac | 4 |
|  | Ukupno Područni ured za katastar Zadar | 67 |
| 23. | Područni ured za katastar Osijek | 1 |
|  | neposredno u Područnom uredu za katastar Osijek, izvan sastava nižih ustrojstvenih jedinica Područnog ureda za katastar Osijek | 2 |
| 23.1. | Odjel za katastarske programe i geodetske poslove | 11 |
| 23.2. | Odjel za katastar nekretnina Osijek | 11 |
| 23.3. | Odjel za katastar nekretnina Beli Manastir | 13 |
| 23.4. | Odjel za katastar nekretnina Đakovo | 12 |
| 23.5. | Odjel za katastar nekretnina Našice | 11 |
| 23.6. | Odjel za katastar nekretnina Valpovo | 9 |
| 23.7. | Odjel za katastar nekretnina Donji Miholjac | 9 |
|  | Ukupno Područni ured za katastar Osijek | 79 |
| 24. | Područni ured za katastar Šibenik | 1 |
| 24.1. | Odjel za katastarske programe i geodetske poslove | 8 |
| 24.2. | Odjel za katastar nekretnina Šibenik | 11 |
| 24.3. | Odjel za katastar nekretnina Knin | 6 |
| 24.4. | Odjel za katastar nekretnina Drniš | 7 |
|  | Ukupno Područni ured za katastar Šibenik | 33 |
| 25. | Područni ured za katastar Vukovar | 1 |
|  | neposredno u Područnom uredu za katastar Vukovar, izvan sastava nižih ustrojstvenih jedinica Područnog ureda za katastar Vukovar | 1 |
| 25.1. | Odjel za katastarske programe i geodetske poslove | 7 |
| 25.2. | Odjel za katastar nekretnina Vukovar | 7 |
| 25.2.1. | Ispostava Ilok | 1 |
| 25.3. | Odjel za katastar nekretnina Vinkovci | 14 |
| 25.4. | Odjel za katastar nekretnina Županja | 12 |
|  | Ukupno Područni ured za katastar Vukovar | 43 |
| 26. | Područni ured za katastar Split | 1 |
|  | neposredno u Područnom uredu za katastar Split, izvan sastava nižih ustrojstvenih jedinica Područnog ureda za katastar Split | 2 |
| 26.1. | Odjel za katastarske programe i geodetske poslove | 12 |
| 26.2. | Odjel za katastar nekretnina Split | 18 |
| 26.2.1. | Ispostava za katastar nekretnina Omiš | 7 |
| 26.2.2. | Ispostava za katastar nekretnina Supetar | 9 |
| 26.2.3. | Ispostava za katastar nekretnina Vis | 3 |
| 26.2.4. | Ispostava za katastar nekretnina Makarska | 10 |
| 26.2.5. | Ispostava za katastar nekretnina Imotski | 10 |
| 26.2.6. | Ispostava za katastar nekretnina Vrgorac | 5 |
| 26.3. | Odjel za katastar nekretnina Sinj | 12 |
| 26.4. | Odjel za katastar nekretnina Solin | 8 |
| 26.4.1. | Ispostava za katastar nekretnina Kaštel Sućurac | 8 |
| 26.5. | Odjel za katastar nekretnina Trogir | 12 |
| 26.6. | Odjel za katastar nekretnina Stari Grad | 6 |
| 26.6.1. | Ispostava za katastar nekretnina Hvar | 3 |
|  | Ukupno Područni ured za katastar Split | 126 |
| 27. | Područni ured za katastar Pula | 1 |
|  | neposredno u Područnom uredu za katastar Pula, izvan sastava nižih ustrojstvenih jedinica Područnog ureda za katastar Pula | 2 |
| 27.1. | Odjel za katastarske programe i geodetske poslove | 11 |
| 27.2. | Odjel za katastar nekretnina Pula | 14 |
| 27.3. | Odjel za katastar nekretnina Buje | 8 |
| 27.4. | Odjel za katastar nekretnina Labin | 8 |
| 27.5. | Odjel za katastar nekretnina Poreč | 9 |
| 27.6. | Odjel za katastar nekretnina Pazin | 6 |
| 27.6.1. | Ispostava Buzet | 2 |
| 27.7. | Odjel za katastar nekretnina Rovinj | 7 |
|  | Ukupno Područni ured za katastar Pula | 68 |
| 28. | Područni ured za katastar Dubrovnik | 1 |
|  | neposredno u Područnom uredu za katastar Dubrovnik izvan sastava nižih ustrojstvenih jedinica Područnog ureda za katastar Dubrovnik | 1 |
| 28.1. | Odjel za katastarske programe i geodetske poslove | 7 |
| 28.2. | Odjel za katastar nekretnina Dubrovnik | 13 |
| 28.3. | Odjel za katastar nekretnina Korčula | 7 |
| 28.3.1. | Ispostava za katastar nekretnina Blato | 5 |
| 28.4. | Odjel za katastar nekretnina Metković | 8 |
| 28.4.1. | Ispostava za katastar nekretnina Ploče | 6 |
|  | Ukupno Područni ured za katastar Dubrovnik | 48 |
| 29. | Područni ured za katastar Čakovec | 1 |
|  | neposredno u Područnom uredu za katastar Čakovec, izvan sastava nižih ustrojstvenih jedinica Područnog ureda za katastar Čakovec | 1 |
| 29.1. | Odjel za katastarske programe i geodetske poslove | 9 |
| 29.2. | Odjel za katastar nekretnina Čakovec | 14 |
| 29.3. | Odjel za katastar nekretnina Prelog | 6 |
|  | Ukupno Područni ured za katastar Čakovec | 31 |
|  | UKUPNO: | 1277 |

22 19.02.2014 Uredba o izmjenama i dopunama Uredbe o unutarnjem ustrojstvu Državne geodetske uprave

Uredba, NN 22/2014-407